wickkiey/tamil-wikipedia-markdown huggingface dataset:
# இசுடெர்னா


***இசுடெர்னா*** (*Sterna*) என்ற பேரினம் பறவைக்குடும்பமான லேரிடேயின் (நீள் சிறகு கடற்பறவை) கீழ் ஆலா பறவைகளைக் கொண்டுள்ளது. *இசுடெர்னா* என்பது பண்டைய ஆங்கிலத்தில் "ஸ்டேர்ன்" என்பதிலிருந்து பெறப்பட்டது. இது *தி சீஃபரர்* என்ற கவிதையில் தோன்றும். இதேபோன்ற சொல் ஃபிரிஷியர்களால் ஆலாக்களைக் குறிக்கப் பயன்படுத்தப்பட்டது. இது பெரும்பாலான "வெள்ளை" ஆலாக்களை உள்ளடக்கியது. ஆனால் இழைமணிகளின் டிஎன்ஏ வரன்முறையிடல் ஒப்பீடுகள் சமீபத்தில் இந்த ஏற்பாடு பாராஃபைலெடிக் என்று தீர்மானித்தன. இது கடலோரப் பகுதிகளில் உலகளவில் வழக்கமான நடுத்தர அளவிலான வெள்ளை ஆலான்களை குறிக்கப் பயன்படுத்தப்படுகிறது.  

## வகைப்பாடு
***இசுடெர்னா*** பேரினம் - வழக்கமான வெள்ளை ஆலாக்கள்  
| பார்சுடரின் ஆலா | *இசுடெர்னா ஃபோஸ்டெரி* | வட அமெரிக்கா. |
| --- | --- | --- |
| பனி-முடி ஆலா அல்லது உடுரூடோவின் ஆலா | *இசுடெர்னா ட்ரூடாய்* | அர்ஜென்டினா, தென்கிழக்கு பிரேசில், சிலி, பராகுவே, உருகுவே |
| ஆலா | *இசுடெர்னா ஹிருண்டோ* | ஐரோப்பா, வட ஆபிரிக்கா, ஆசியா கிழக்கிலிருந்து மேற்கு சைபீரியா மற்றும் கஜகஸ்தான் மற்றும் வட அமெரிக்கா. |
| ரோசு ஆலா | *இசுடெர்னா டகல்லி* | ஐரோப்பா மற்றும் வட அமெரிக்காவின் அட்லாண்டிக் கடற்கரைகள், மற்றும் கரீபியன் மற்றும் மேற்கு ஆபிரிக்காவிற்கு தெற்கே குளிர்காலம். |
| வெள்ளை நிற ஆலா | *இசுடெர்னா ஸ்ட்ரைட்டா* | நியூசிலாந்து மற்றும் ஆஸ்திரேலியா |
| கறும்பிடரி ஆலா | *இசுடெர்னா சுமத்திரனா* | பசிபிக் மற்றும் இந்திய பெருங்கடல்களின் வெப்பமண்டல மற்றும் மிதவெப்பமண்டல பகுதிகள். |
| தென் அமெரிக்க ஆலா | *இசுடெர்னா ஹிருண்டினேசியா* | ஃபாக்லேண்ட் தீவுகள் உட்பட தெற்கு தென் அமெரிக்கா, வடக்கே பெரு (பசிபிக் கடற்கரை) மற்றும் பிரேசில் (அட்லாண்டிக் கடற்கரை) வரை உள்ளது. |
| அண்டார்டிக் ஆலா | *இசுடெர்னா விட்டட்டா* | உருகுவே, அர்ஜென்டினா, பிரேசில், சிலி, பால்க்லேண்ட் தீவுகள், ஹியர்ட் தீவு, மெக்டொனால்ட் தீவுகள், ஆஸ்திரேலியா மற்றும் நியூசிலாந்து. |
| கெர்குலன் ஆலா | *இசுடெர்னா விர்கட்டா* | கெர்குலன் தீவுகள், இளவரசர் எட்வர்ட் தீவுகள் (அதாவது இளவரசர் எட்வர்ட் மற்றும் மரியன்) மற்றும் குரோசெட் தீவுகள். |
| வடமுனை ஆலா | *இசுடெர்னா பாரடிசீயா* | ஐரோப்பா, ஆசியா மற்றும் வட அமெரிக்காவின் ஆர்க்டிக் மற்றும் துணை ஆர்க்டிக் பகுதிகள் (பிரிட்டானி மற்றும் மாசசூசெட்ஸ் வரை தெற்கே). |
| ஆற்று ஆலா | *இசுடெர்னா ஆரண்டியா* | ஈரான் கிழக்கிலிருந்து இந்திய துணைக் கண்டத்திலும், மியான்மர் முதல் தாய்லாந்து வரையிலும் உள்ள உள்நாட்டு ஆறுகள் |
| கருப்பு வயிற்று ஆலா | *இசுடெர்னா அக்குட்டிகுடா* | பாகிஸ்தான், நேபாளம், இந்தியா மற்றும் பங்களாதேஷ் ஆகியவை மியான்மரில் தனி வரம்பைக் கொண்டுள்ளன. |
| வெள்ளை கன்ன ஆலா | *இசுடெர்னா ரெப்பிரசா* | செங்கடலில், ஆப்பிரிக்காவின் கொம்பைச் சுற்றி கென்யாவிலும், பாரசீக வளைகுடாவிலும், ஈரானிய கடற்கரையிலும் பாகிஸ்தான் மற்றும் மேற்கு இந்தியா வரையிலான கடற்கரைகள். |
"பழுப்பு ஆலா”க்களுக்கு *ஓனிகோபிரியன்* பேரினத்தைக் காண்க.
# கோகர்நாக்


**கோகர்நாக்** (*Kokernag*) ஒரு துணை மாவட்ட நகரமும் மற்றும் இந்தியாவின் ஒன்றியப் பிரதேசமான ஜம்மு-காஷ்மீரில் உள்ள அனந்த்நாக் மாவட்டத்தின் பிரெங் பள்ளத்தாக்கிலுள்ள (காஷ்மீரின் தங்கக் கிரீடம்) ஒரு பேரூராட்சியாகும். இந்த இடம் தோட்டங்கள், அழகிய நன்னீர் நீரூற்றுகள் மற்றும் ரெயின்போ திரௌட் பண்ணைகள் (மீன் பண்ணைகள்) ஆகியவற்றிற்கு பெயர் பெற்றது. இது அனந்த்நாகிலிருந்து தேசிய நெடுஞ்சாலை 244 வழியாக 25.கி.மீ. தொலைவிலுள்ளது. இது மாநில தலைநகர் ஸ்ரீநகரிலிருந்து மிகவும் பிரபலமான வார இறுதிப் பயணங்களில் ஒன்றாகும்.  

## சொற்பிறப்பியல்
'கோக்கர்நாக்' என்ற வார்த்தையின் சொல் சர்ச்சைக்குரியது. இதற்கு எந்தவொரு உறுதியான வரலாற்று ஆதாரமும் இல்லை. ஒரு கோட்பாடு என்னவென்றால், கோக்கர் மற்றும் நாக் என்ற இரண்டு சொற்களிலிருந்து இந்த பெயர் உருவானது. கோழிக்கான காஷ்மீரி வார்த்தையிலிருந்து 'கோக்கர்' எடுக்கப்பட்டுள்ளது, அதே நேரத்தில் நீரூற்றுகளுக்கான சமசுகிருத வார்த்தையிலிருந்து 'நாக்' எடுக்கப்பட்டுள்ளது. அடர்த்தியான மரத்தாலான மலையடிவாரத்தில் இருந்து நீரூற்றுகள் வெளியேறுகின்றன. அது கால்வாயாகப் பிரிக்கிறது, இது ஒரு கோழியின் பாதத்தை (நகம்) ஒத்திருக்கிறது, எனவே இந்தப் பெயர் வந்திருக்கலாம். இரண்டாவது கோட்பாடு என்னவென்றால், கோக்கர் என்றால் 'கோழி' என்றும், நாக் என்றால் 'நாகம்' என்றும் பொருள். மற்றொரு கோட்பாடு என்னவென்றால், கோக்கர்நாக் என்ற சொல் கோ (மலை) கான் (இருப்பு அல்லது கீழ்) நாக் (வசந்தம்) என்பதிலிருந்து உருவானது.  

கோக்கர்நாக் பிரெங் கோக்கர்நாக் என்றும் அழைக்கப்படுகிறது. இது கவிஞரும் அறிஞருமான சேக் உல் ஆலம் கொடுத்த பெயராகும். அவர் "கோக்கர்நாக் பிரெங் சூ சன்சுண்ட் பிரெங்", அதாவது "கோக்கர்நாக் காஷ்மீரின் தங்கக் கிரீடம்" என்று பொருள். கோக்கர்நாக் பற்றி அயினி அக்பரியிலும் குறிப்பிடப்பட்டுள்ளது. அதில் கோக்கர்நாகின் நீர், பசி மற்றும் தாகம் ஆகிய இரண்டையும் பூர்த்திசெய்கிறது என்றும் இது பசியின்மைக்கு ஒரு தீர்வாகும் என்றும் குறிப்பிடப்பட்டுள்ளது.
# சஞ்சீவ் துராந்தர்


**சஞ்சீவ் துராந்தர்** (*Sanjeev Dhurandhar*) இந்தியாவின் மகாராட்டிர மாநிலத்திலுள்ள புனே நகரில் அமைந்துள்ள பல்கலைக்கழகங்களுக்கான வானியல், வானியற்பியல் மையத்தில் பேராசிரியராகப் பணிபுரிகிறார். இவரது ஆராய்ச்சி ஆர்வம் ஈர்ப்பு அலைகளைக் கண்டறிதல் மற்றும் கவனித்தல் பிரிவுகளாகும். ஈர்ப்பு அலைகளை கண்டறிய பங்களித்த இந்திய அணியின் ஓர் அங்கத்தினராக துராந்தர் இருந்தார். இண்டிகோ கூட்டமைப்பு மன்றத்தின் அறிவியல் ஆலோசகராகவும் இவர் உள்ளார்.  

அறிவியல் மற்றும் தொழில்நுட்பத்தில் சிறந்து விளங்குபவர்களுக்கான எச் கே பிரோதியா விருது 2016 ஆம் ஆண்டு துராந்தருக்கு வழங்கப்பட்டது.  

2020 ஆம் ஆண்டு இயற்பியல் துறையில் இவரது பங்களிப்புகளை சிறப்பிக்கும் விதமாக அமெரிக்க இயற்பியல் கழகத்தின் உறுப்பினராகத் துராந்தர் தேர்ந்தெடுக்கப்பட்டுள்ளார். இந்தியாவில் பணிபுரியும் விஞ்ஞானிகளுக்கு அரிதாக இத்தகைய சிறப்பு கிடைக்கிறது.  

## இவற்றையும் காண்க
- லைகோ
- ஜயந்த் நாரளீக்கர்
# இந்தியாவில் காணப்படும் பட்டாம்பூச்சிகளின் பட்டியல்

இந்தியாவில் மிகவும் மாறுபட்ட நிலப்பரப்பு, காலநிலை மற்றும் தாவரங்கள் உள்ளன. இவை வெப்ப குளிர், பாலைவனம் மற்றும் காடு, தாழ்வான சமவெளி மற்றும் மிக உயர்ந்த மலைகள், வறட்சி மற்றும் ஈரப்பதம், தீவுகள் மற்றும் கண்ட பகுதிகள், பரவலாக மாறுபடும் தாவரங்கள் மற்றும் வரையறுக்கப்பட்ட பருவங்களை உள்ளடக்கியது. இந்தோமலயன் உயிர் புவியியல் மண்டலத்தின் பெரும்பகுதியை இந்தியாவினை உள்ளடக்கியது. பல மலர் மற்றும் விலங்குகள் மலாயன் உறவுகளைக் காட்டுகின்றன. சில உயிரலகு இந்தியப் பகுதிகளுக்கே உரித்தானவை மற்றும் தனித்துவமானவை. மேலும் உலகின் பல்லுயிர் செறிவு இடங்கள் மூன்று இந்தியாவில் காணப்படுகிறது. இவை: மேற்குத் தொடர்ச்சி மலை, இமயமலையின் கிழக்குப் பகுதிகள், மற்றும் இந்தியா மற்றும் மியான்மரின் எல்லையில் உள்ள மலைப்பாங்கான பகுதிகள். இவை ஒவ்வொன்றிலும் இப்பகுதிக்கே உரித்தான ஏராளமான அகணிய உயிரிகளைக் கொண்டுள்ளன. இதன்படி, இந்தியாவின் மாறுபட்ட விலங்கினங்களில் ஏராளமான பட்டாம்பூச்சி மற்றும் அந்துப்பூச்சிகளும் அடங்கும். பிரிகேடியர் வில்லியம் ஹாரி எவன்ஸ் இலங்கை மற்றும் மியான்மர் உள்ளிட்ட பிரித்தானிய இந்தியாவிலிருந்து சுமார் 1439 வகையான பட்டாம்பூச்சிகளைப் பதிவு செய்தார். **இந்தியாவில் காணப்படும் பட்டாம்பூச்சிகளின் பட்டியல்** (*List of butterflies of India*) கீழே கொடுக்கப்பட்டுள்ளது. இதில் 1318 சிற்றினங்கள் 6 குடும்பத்தின் கீழ் வகைப்படுத்தப்பட்டுள்ளன.  

## குடும்ப பட்டியல்கள்

பட்டாம்பூச்சிகளின் ஆறு குடும்பங்கள் இந்தியாவில் இருப்பதாகலக் குறிப்பிடப்படுகின்றன. வகைப்பாட்டியலில் ஏற்பட்ட முன்னேற்றங்கள் மற்றும் நிகழ்வு மற்றும் பரவல் தொடர்பான தரவு சேகரிப்பின் விளைவாக ஒரு குடும்பத்திற்கு மேற்கோள் காட்டப்பட்ட எண்ணிக்கைகள் கீழே கொடுக்கப்பட்டுள்ளன.  

- பாபிலியோனிடே - அழகிகள் (84 சிற்றினங்கள்)
- ஹெசுபெரிடே - தாவிகள் (துள்ளிகள்) (277 சிற்றினங்கள்)
  - கோலியாடினே (22 சிற்றினங்கள்)
  - பைர்கினே (69 சிற்றினங்கள்)
  - ஹெஸ்பெரினே (133 சிற்றினங்கள்)
  - ஹெட்டோரோப்டெரினா (1 சிற்றினம்)
- பியரிடே - வெள்ளையன்கள், புல்வெளியான்கள், நுனிச் சிறகன்கள் (81 சிற்றினங்கள்)
- ரியோடினிடே - குத்துக்கள் & நீதிபதிகள் (16 சிற்றினங்கள்)
- லைகேனிடே - நீலன்கள் (318 சிற்றினங்கள்)
- நிம்பலிடே - வரியன்கள்-சிறகன்கள்-வசீகரன்கள் (439 சிற்றினங்கள்)
  - டானைனே (26 சிற்றினங்கள்)
  - மார்பினே (20 சிற்றினங்கள்)
  - சத்திரினே (176 சிற்றினங்கள்)
  - லிமெனிடிடினே (99 சிற்றினங்கள்)
  - லிபிதீனே (3 சிற்றினங்கள்)
  - சரக்ஸினே (16 சிற்றினங்கள்)
  - கலினஜினே (3 சிற்றினங்கள்)
  - ஹெலிகோனினே (27 சிற்றினங்கள்)
  - சிரெஸ்டினே (10 சிற்றினங்கள்)
  - சூடர்கோலினா (1 சிற்றினம்)
  - பிபிலிடினே (4 சிற்றினங்கள்)
  - அபாதுரினே (17 சிற்றினங்கள்)
  - நிம்பலினே (37 சிற்றினங்கள்)

## மாநில பட்டியல்
இந்தியாவில் 29 மாநிலங்களும் 7 ஒன்றிய பிரதேசங்களும் உள்ளன. ஒவ்வொரு மாநிலத்துக்கும் பட்டாம்பூச்சிகளின் பட்டியலைக் கீழே உள்ள குறியீட்டைப் பயன்படுத்திக் காணலாம்:  

**மாநிலங்கள்**  

- ஆந்திரா
- அருணாச்சல பிரதேசம்
- அசாம்
- பீகார்
சத்தீஸ்கர்  
கோவா  
குஜராத்  
ஹரியானா  
- இமாச்சல பிரதேசம்
- சம்மு காசுமீர்
- ஜார்க்கண்ட்
- கர்நாடகா
- கேரளா
- மத்தியப் பிரதேசம்
- மகாராஷ்டிரா
- மணிப்பூர்
- மேகாலயா
- மிசோரம்
- நாகாலாந்து
- ஒடிசா
- பஞ்சாப்
- ராஜஸ்தான்
- சிக்கிம்
- தமிழ்நாடு
- தெலுங்கானா
- திரிபுரா
- உத்தரப்பிரதேசம்
- உத்தரகண்ட்
- மேற்கு வங்கம்

**யூனியன் பிரதேசங்கள்** :  

- அந்தமான் மற்றும் நிக்கோபார் தீவுகள்
- சண்டிகர்
- தாத்ரா மற்றும் நகர் அவேலி
- தமன் மற்றும் டியு
- லட்சத்தீவு
- டெல்லி
- பாண்டிச்சேரி
# சோபியா ரோமன்சுகாயா

**சோபியா ரோமன்சுகாயா** (*Sofia Romanskaya*) ஓர் உருசிய வானியல் அறிஞராவார். இந்த துறையில் குறிப்பிடத்தக்க பங்காற்றிய முதல் உருசிய பெண்களில் இவரும் ஒருவராகக் கருதப்படுகிறார். சோபியா 1886 ஆம் ஆண்டு முதல் 1969 ஆம் ஆண்டு காலப் பகுதியில் வாழ்ந்தார்.  
## வாழ்க்கைக் குறிப்பு
சோபியா வாசிலீவ்னா வோரோசிலோவா-ரோமன்சுகாயா என்றும் அழைக்கப்படும் இவர் செயின்ட் பீட்டர்சுபர்க் நகரில் பிறந்தார். உருசியப் பேரரசின் ஒரு முக்கியமான பெண்கள் கல்வி நிறுவனமான பெசுடுசேவ் நிறுவனத்தில் படித்துப் பட்டம் பெற்றார். 1908 ஆம் ஆண்டு முதல் 1959 ஆம் ஆண்டு வரை புல்கோவோ வான் ஆய்வகத்தில் பணியாற்றினார். இங்கு பணிபுரியும்போது துருவ இயக்கம் குறித்த தனது ஆய்வுகளில் 20,000 எண்ணிக்கைக்கும் மேற்பட்ட அட்சரேகை அவதானிப்புகளை மேற்கொண்டார். அனைத்துலக வானியல் ஒன்றியத்தில் உறுப்பினராக இருந்த சோபியா 1958 ஆம் ஆண்டு மாசுகோவில் நடந்த பொதுச் சபையில் கலந்து கொண்டார்.  
1936 ஆம் ஆண்டில் கிரிகோரி நியூச்மின் கண்டுபிடித்த சிறுகோளுக்கு (3761) ரோமன்சுகாயா என்று ரோமன்சுகாயாவின் பெயர் சூட்டப்பட்டுள்ளது. வெள்ளி கோளில் இருக்கும் ஒரு கிண்ணக்குழிக்கும் இவருடைய பெயர் வைக்கப்பட்டுள்ளது.
# ப. சபாநாயகம்


**ப. சபாநாயகம்** (*P . Sabanayagam*, 7 சூன் 1922 – 22 சூன் 2023) இந்தியாவின் தமிழ்நாட்டைச் சேர்ந்தவர். 1945-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.  
## அரசுப் பணிகள்
1945 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில் பணியாற்றிய இவர் தமிழக அரசின் தலைமைச் செயலாளராக இருந்த இ.பி.ராயப்பாவின் பணி இடமாற்றத்திற்கு பின்னர், தமிழகத்தின் 18-வது தலைமைச் செயலாளராக 7 ஏப்ரல் 1971 அன்று பொறுப்பேற்றார். 1976-ம் ஆண்டு நவம்பர் 3-ம் தேதி பணி ஓய்வு பெற்றார்.
# டி. வி. அந்தோணி


**டி. வி. அந்தோணி** (*T. V. Antony*) என்பவர் ஓர் இந்திய ஆட்சிப் பணி அதிகாரி ஆவார். 1956-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.  

## அரசுப் பணிகள்
1956 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார்.மதுரை, திருநெல்வேலி, தஞ்சாவூர் ஆகிய மாவட்டங்களின் ஆட்சியராக பணியாற்றியுள்ளார்.1973-ம் ஆண்டில் சென்னை மாநகராட்சியின் சிறப்பு அதிகாரியாக நியமிக்கப்பட்டார். 1981 மற்றும் 1985 ஆகிய ஆண்டுகளில் தமிழக தலைமைச் செயலாளராக இருந்தார். 1991ம் ஆண்டு ஓய்வுபெற்ற பின் மாநில திட்ட கமிஷனின் தலைவராகவும் பணியாற்றினார். அவர் பணியில் இருந்த சமயத்தில் குடும்ப கட்டுப்பாடு திட்டத்தை திறன்பட செயல்படுத்தினார். 2004 ஆம்  
ஆண்டிற்கான பத்ம பூசண் விருதும் பெற்றுள்ளார். அவரது தந்தை டி.ஏ.வா்கீஸ், தமிழக தலைமைச் செயலாளராக இருந்தவா் என்பது குறிப்பிடத்தக்கது.
# கே. ஏ. நம்பியார்


**கே. ஏ. நம்பியார்** (*K. A. Nambiar*) இந்தியாவின் கேரளா மாநிலத்தை சேர்ந்தவர். 1961-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.  
## அரசுப் பணிகள்
1961 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில் பணியாற்றிய இவர் தமிழகத்தின் 31-வது தலைமைச் செயலாளராக 1996 முதல் 2001 வரை பணியாற்றினார்.
# பர்ஸில் கணவாய்


**பர்ஸில் கணவாய்** (Burzil Pass) (உயரம்: 4,100 மீ (13,500 அடி) ) என்பது வடக்கு பாக்கித்தானில் உள்ள ஒரு பழங்கால கணவாய் ஆகும். இது சிறிநகர் மற்றும் கில்கித்-பல்திஸ்தான் இடையேயான வரலாற்று கேரவன் பாதையின் ஒரு பகுதியாகும்.வடக்கு நிலங்கள், ஆசாத் காஷ்மீர் ஆகியவற்றுக்கு இடையேயான நிர்வாகக் கோட்டிலிருந்து சுமார் 5 கி.மீ வடக்கே இந்தக் கணவாய் அமைந்துள்ளது. மேலும் கட்டுப்பாட்டுக் கோட்டுக்கு வடக்கே சுமார் 30 கி.மீ தூரத்தில் உள்ளது. இது காஷ்மீரில் இந்தியாவிற்கும் பாக்கித்தானுக்கும் நடைமுறைப்படி எல்லையாக செயல்படுகிறது. இப்பகுதி இப்போது காஷ்மீர் மோதல் பிரதேசமாகவும், பிரிக்கப்பட்டதாகவும் இருப்பதால், பர்ஸில் பாதையின் சில முக்கிய பிரிவுகளை ( ஜம்மு காஷ்மீர் இராச்சியம்) பாக்கித்தான் மூடியுள்ளது. இந்த கணவாய்,கோடைகாலத்தில் பசுமையான ஆல்பைன் புல் தாவரங்களால் மூடப்பட்டுள்ளது. ஆஸ்டர் ஆறு கணவாயின் மேற்கு சரிவுகளிலிருந்து உருவாகிறது.  

## முக்கியத்துவம்
இது, கில்கித்தை சிறிநகர் மற்றும் ஸ்கர்டுடன் தியோசாய் பீடபூமி வழியாக இணைக்கும் மிகப் பழமையான பாதையாகும். பண்டைய காலத்தில் பயணிகள் குதிரையில் ஏறி இந்த வழியாக கணவாயை அதிகளவில் கடந்து சென்றதாக நம்பப்படுகிறது. 20 ஆம் நூற்றாண்டின் தொடக்கத்தில், கணவாயின் முகப்பில் ஒரு கட்டிடம் அமைந்திருந்தது. அங்கு விரைதூதர் சேவையாளர்கள் பிரித்தானிய இந்தியாவிலிருந்து சீனாவிற்கு அஞ்சல் மற்றும் செய்திகளை வழங்கினர்.  

## அணுகல்
கில்கித் நகரம் சிறீநகரிலிருந்து சுமார் 367 கி.மீ. (228 மைல்) தொலைவில் உள்ளது. ஆஸ்தோரிலிருந்து கணவாய் வழியாக செல்லும் பாதை பின்வரும் முக்கிய புள்ளிகளைக் கடந்து செல்கிறது: கோரிகோட், ஆஸ்தோ ஆற்றுப் பாலம், மைக்கால் மலைகள், தாட் கிட்ரான், மற்றும் சிலம் சவுக்கி.  

## புத்தகங்களில் கணவாய்
- ஆய்வாளர் வில்லியம் டக்ளஸ் பர்டன் தனது *லுக் டு தி வைல்டர்னஸ்* என்ற புத்தகத்தின் "சாவேஜ் அபாதாபூர்" என்ற அத்தியாயத்தில் கணவாயைக் கடப்பதை விவரிக்கிறார்.

## இதனையும் காண்க
- வடக்கு நிலங்கள்
- பல்திஸ்தான்
# மை ஆக்டோபஸ் டீச்சர்



**மை ஆக்டோபஸ் டீச்சர்** என்பது 2020 ஆண்டு நெட்ஃபிக்ஸ் ஓடிடி தளத்தில் வெளியான பிரத்யேக ஆவணப்படம் ஆகும். இதை பிப்பா எர்லிச் மற்றும் ஜேம்ஸ் ரீட் ஆகியோர் இயக்கியுள்ளனர். இது திரைப்பட படைப்பாளியான கிரேக் ஃபாஸ்டருக்கும் தென்னாப்பிரிக்க ஆழ்கடல் பகுதியில் கடற்பூண்டு செழித்த பகுதியில் காணப்பட்ட ஒரு ஆக்டோபசுடனான ஓராண்டுகால உறவையும் அதன் வாழ்வையும் ஆவணப்படுத்துகிறது. 93 வது அகாதமி விருதுகளில், இது சிறந்த ஆவணப்படத்திற்கான விருதை வென்றது.  

## சுருக்கம்
2010 ஆம் ஆண்டில், தென்னாப்பிரிக்காவின் கேப் டவுனுக்கு அருகிலுள்ள பால்ஸ் விரிகுடாவில் ஒரு தொலைதூர இடத்தில் நீருக்கடியில் கடற்பூண்டு செழித்த கடல் பகுதியில் பாஸ்டர் குதித்து உள்நீச்சல் அடிக்கத் தொடங்குவதை படம் காட்டுகிறது. இந்த இடம் கேப் மூவலந்தீவில் சைமன் டவுனுக்கு அருகில் உள்ளது. இது அட்லாண்டிக் பெருங்கடலின் பெங்குலா குளிர் பெருங்கடல் நீரோட்டத்துக்கு உட்பட்ட பகுதியாகும்.  

அவர் தனது அனுபவங்களை ஆவணப்படுத்தத் தொடங்குகிறார். காலப்போக்கில், ஒரு துடிதுடிப்பான இளம் ஆக்டோபசை சந்தித்தார், அது அவரது கவனத்தை ஈர்த்தது. ஒரு ஆண்டுக்கு ஒவ்வொரு நாளும் அந்த பெண் ஆக்டோபசின் அசைவுகளைக் கண்காணிக்கும் விதமாக, அதைப் பார்க்க அவர் முடிவு செய்கிறார். அது அவருடன் ஒரு பிணைப்பை கொள்கிறது. அங்கு அது பாஸ்டருடன் விளையாடுகிறது. அது எப்படி தூங்குகிறது, வாழ்கிறது, சாப்பிடுகிறது என்பவற்றைப் பார்க்க அவரை அதனுடைய உலகத்திற்குள் அனுமதிக்கிறது.. படத்தில், போஸ்டர் தனது வாழ்க்கையில் ஆக்டோபசுடனான உறவின் தாக்கத்தை விவரிக்கிறார்.  

போஸ்டருக்கும் ஆக்டோபசுக்கும் இடையே வளர்ந்து வரும் நெருக்கமான உறவை படம் காட்டுகிறது. அவர் கிட்டத்தட்ட ஒரு ஆண்டு அதைப் பின்தொடர்கிறார். பைஜாமா சுறாவிடமிருந்து உயிர் தப்புவதற்காக போராடி தன்னை தற்காத்துக் கொள்கிறது. சுறாவின் ஒரு தாக்குதலில், ஆக்டோபசின் ஒரு கை துண்டாக அது வளரும் வரை தனது இருப்பிடத்துக்கு பின்வாங்கி செல்கிறது. அதன் ஒரு கை மெதுவாக வளர மூன்று மாதங்களுக்கு மேல் ஆகிறது. பின்னர் தன்னை தாக்கவந்த சுறா தாக்குதலில் இருந்து தப்பிக்க, அந்த சுறாவின் முதுகில் தொற்றிக்கொள்வது உட்பட, உயிர்வாழ நம்பமுடியாத அளவுக்கு மேம்பட்ட திறமையைக் காட்டுகிறது. பின்னர், ஒரு ஆண் ஆக்டோபசுடன் இனச்சேர்க்கை செய்து, ஏராளமான முட்டைகளை இட்டு, குஞ்சுகள் பொரிக்கும் வரை உடல் இளைத்து பாறை இடுக்கில் காத்திருக்கிறது. பின்னர் தன் கடமை முடிந்தது என்பதுபோல் தன் முடிவுக்காக காத்திருந்து இம்முறை சுறா வரும்போது ஓடி ஒளியாமல் இயற்கைக்கு தன்னை ஒப்புவிக்கிறது. சுறா அதன் உடலை எடுத்துச் செல்கிறது.  

ஆக்டோபசுடனான அவரின் உறவையும் அது வாழ்க்கை குறித்து அவருக்கு வழங்கிய வழிகாட்டலின் விளைவையும் பாஸ்டர் விவரிக்கிறார்.  

## நடிகர்கள்

- கிரேக் ஃபாஸ்டர், அவராகவே
- டாம் ஃபாஸ்டர், கிரெய்கின் மகன், அவனாகவே
- ஆக்டோபஸ், அதுவாகவே
- பைஜாமா சுறா, அதுவாகவே

## வெளியீடு
*மை ஆக்டோபஸ் டீச்சர்* 2020 செப்டம்பர் 7 அன்று நெட்ஃபிக்ஸ் இல் வெளியிடப்பட்டது.
# பிஜோலியா



**பிஜோலியா காலன்** (*Bijoliya Kalan*) என்பது இந்தியாவின் ராஜஸ்தான் மாநிலத்தில் உள்ள பில்வாரா மாவட்டத்திலுள்ள ஒரு நகரமாகும்.  

## நிலவியல்
பிஜோலியா காலன் 25 ° 9′50 ″ வடக்கிலும் 75 ° 19′30 ″ கிழக்கிலும், சராசரியாக 512 மீ (1,680 அடி) உயரத்தில் பில்வாராவின் தென்கிழக்கில் அமைந்துள்ளது. இது பூண்டி மாவட்ட எல்லைகளுக்கு அருகில் உள்ளது. இது இரண்டு வாயில்களால் (வடக்கு மற்றும் தெற்கு) சுவர் மற்றும் உபர்மல் என்று அழைக்கப்படும் ஒரு பீடபூமியில் அமைந்துள்ளது.  

பூண்டியிலிருந்து பூண்டி-சித்தௌராகர் சாலையில் 50 கி.மீ தூரத்திலும், தேசிய நெடுஞ்சாலை 27 இல் கோட்டாவிலிருந்து 70 கி.மீ தொலைவிலும், பில்வாராவிலிருந்து பில்வாரா-கோட்டா தேசிய நெடுஞ்சாலை 758 மற்றும் தேசிய நெடுஞ்சாலை 27 வழியாக 85 கி.மீ. தொலைவிலும் உள்ளது.  

## புள்ளிவிவரங்கள்
2001 மக்கள் தொகைக் கணக்கெடுப்புப்படி, பிஜோலியாவில் 12,384 என்ற எண்ணிக்கையில் மக்கள தொகை இருந்தது. இதில் ஆண்கள் 52%, பெண்கள் 48%. நகரின் சராசரி கல்வியறிவு விகிதம் 64% ஆகும். இது தேசிய சராசரியான 59.5% ஐ விட அதிகமாகும்; 59% ஆண்கள் மற்றும் 41% பெண்கள் கல்வியறிவு பெற்றவர்கள். மக்கள் தொகையில் 15% 6 வயதுக்குட்பட்டவர்கள்.  

## பிஜோலியா பாறைக் கல்வெட்டு
இராசபுத்திர சௌகான் மரபைச் சேர்ந்த ஒரு மன்னனான சோமேசுவரனின் காலத்தில் வெளியிடப்பட்ட விக்ரம் நாட்காட்டி 1226 (பொ.ச. 1170) க்கு முந்தைய பிஜோலியா கல்வெட்டு மிகவும் முக்கியமானது. ஏனெனில் இது சௌகான் வம்சத்தின் ஆரம்பகால வரலாற்றைப் பற்றி பேசுகிறது. இதில் 30 வரிகளும் 90 வசனங்களும் உள்ளன. பல்வேறு வசனங்களில் சமண சமயத்தின் முதல் தீர்த்தங்கரர் இரிஷபநாதர், 16-வது தீர்த்தங்கரர் சாந்திநாதர், 23 வது தீர்த்தங்கரர் பார்சுவநாதர், 24<sup>வது</sup> மற்றும் கடைசி தீர்த்தங்கரரான மகாவீரர் ஆகியோரைப் பற்றி புகழ்ந்து எழுதப்பட்டுள்ளது.  

இந்த இரு பாறைக் கல்வெட்டுகளில் ஒன்று ஆசியாவில் மிகப்பெரியதாக கருதப்படுகிறது.  

## சைன திகம்பரர் பார்சுவநாதர் சேத்திரம்

நகரின் தென்கிழக்கில் சுமார் 1.5 கி.மீ தொலைவில் அமைந்துள்ள சமணக் கோவில்கள் மஹாஜன் லாலா என்பவரால் பொ.ச. 1170இல் சௌகான் மன்னர் சோமேசுவரரின் காலத்தில் கட்டப்பட்டன. அவற்றில் ஒன்று கோயிலின் முழுமையான சிறிய மாதிரியைக் கொண்ட புனிதமாகக் கருதப்படுகிறது. பாறை கல்வெட்டுகள் இரண்டும் பொ.ச 1170 தேதியிடப்பட்டுள்ளன. இந்த கோயில் சமண மதத்தைச் சேர்ந்த தீர்த்தங்கர் பார்சுவநாதருக்கு அர்ப்பணிக்கப்பட்டுள்ளது.  

## போக்குவரத்து இணைப்புகள்

### விமானம் மூலம்
உதயப்பூர் விமான நிலையம் பிஜோலியாவிலிருந்து 214 கி.மீ. தூரத்திலுள்ளது.  

### சாலை வழியாக
பிஜோலியா தேசிய நெடுஞ்சாலை எண் 27இல் அமைந்துள்ளது. உதயப்பூர், சித்தோர்கார் (105 கி.மீ), கோட்டா (69 கி.மீ), இந்தோர், நீமச் ஆகிய பகுதிகளுக்கு நேரடி பேருந்துகள் கிடைக்கின்றன .  

### தொடர்வண்டி மூலம்
உப்பர்மால் தொடர்வண்டி நிலையம் நகரத்திலிருந்து 8 கி.மீ தூரத்தில் உள்ள து. ஆனால் இதை அடைய போக்குவரத்து வசதி இல்லை. எனவே கோட்டா தொடர் வண்டி நிலையம், பூண்டி அல்லது மண்டல்கரில் ஏறலாம்.
# விக்கிப்பீடியா:நிருவாகிகளுக்கான அறிவிப்புப்பலகை/தலைப்பு

இப்பக்கத்தில் தமிழ் விக்கிப்பீடியாவில் **நிருவாக அணுக்கம் உடையவர்களின் கவனத்துக்கு வர வேண்டிய விடயங்களைப் பற்றி குறிப்பிடலாம்**.  

- ** அனுபவமற்ற பயனர்கள் இங்கு புதிய கருத்துக்களைத் தெரிவிப்பது என்பது அரிதான செயலாக உள்ளது**
- ** இங்கு தனியுரிமைக் கொள்கைகளை மீறுதல், பொருத்தமற்ற சுய தகவல்களைப் பகிர்தல், இன்பப் பயணங்கள் போன்றவை குறித்து இங்கு புகாரளிக்க வேண்டாம் எனக் கேட்டுக்கொள்ளப்படுகிறார்கள்.**

<div>  
** புதியதாக ஒரு பயனரைப் பற்றிய உரையாடலைத் துவங்கும் போது நீங்கள் <u>தவறாமல்/மறவாமல்</u> இது குறித்தான அறிவிப்பினை அந்தப் பயனரின் உரையாடல் பக்கத்தில் தெரிவிக்கவும்**  

</div>  

<small>*இங்குள்ள முந்தைய உரையாடல்களின் தொகுப்புகளைக் காண பின்வரும் இணைப்புகளைக் காணுங்கள்.*</small>  

தொகுப்பு 1 | தொகுப்பு 2  
__NEWSECTIONLINK__
# முள்ளிவாய்க்கால் நினைவு தூபி


**முள்ளிவாய்க்கால் நினைவு தூபி** என்பது தமிழீழத்தில் கொல்லப்பட்ட, தமிழீழத்துக்காக உயிர் விட்ட போராளிகள், தியாகிகள், மக்களை நினைவு கூரும் ஒரு தூபி ஆகும். இது இலங்கை, யாழ்ப்பாணப் பல்கலைக்கழக வளாகத்தில் அமைக்கப்பட்டுள்ளது.  

## வரலாறு
இலங்கை உள்நாட்டுப் போரின் ஒரு பகுதியாக 2009ஆம் ஆண்டு நடந்த போரில் நிகழ்ந்த முள்ளிவாய்க்கால் படுகொலைகளில் இறந்த தமிழ் மக்களின் நினைவாக 2019 சனவரியில் இந்த நினைவுத் தூபி அமைக்கப்பட்டது. இந்த பல்கலைக் கழக வளாகத்தில் 2018 இல் அமைக்கப்பட்ட பொங்கு தமிழர் நினைவுதூபி, மாவீரர் நினைவுதூபி என மேலும் இரு நினைவு தூபிகள் உள்ளன.  

இந்த நிலையில் இந்த நினைவுத் தூபியானது 2021 சனவரி எட்டாம் நாள் இரவோடு இரவாக இடித்து அகற்றப்பட்டது. இதைக் கண்டித்து ஏராளமான பொது மக்களும், மாணவர்களும் பல்கலைக்கழகம் முன்பு போராடத் துவங்கினர். இதற்கு பல தலைவர்களும் கண்டனம் தெரிவித்தனர். பல்கலைக்கழக மாணவர்கள் உண்ணா விரத போராட்டத்தில் ஈடுபட்டனர். இதையடுத்து முள்ளிவாய்க்கால் நினைவு தூபியை மீண்டும் அமைக்க பல்கலைக்கழக நிர்வாகம் அனுமதி வழங்கியது. இதனால் 2021 சனவரி 11ஆம் நாள் அதே இடத்தில் புதியாக நினைவுத் தூபி அமைக்க அடிக்கல் நாட்டப்பட்டது. இந்தப் பணிகள் முடிந்ததையடுத்து 2021 ஏப்ரல் 23 அன்று இந்நினைவுத் தூபி மாணவர்களால் மீண்டும் திறந்துவைக்கப்பட்டது.
# பிஜ்பெஹாரா


**பிஜ்பெஹாரா** (*Bijbehara*) என்பது இந்தியாவின் ஒன்றியப் பிரதேசமான ஜம்மு-காஷ்மீரின் அனந்த்நாக் மாவட்டத்திலுள்ள ஒரு நகரமும், பேரூராட்சியுமாகும். இது காஷ்மீர் பள்ளத்தாக்கை இந்தியாவின் பிற பகுதிகளுடன் இணைக்கும் தேசிய நெடுஞ்சாலை -1ஏ (பழைய நெடுஞ்சாலை) இல் அமைந்துள்ளது. சினார் மரங்களுக்கு பெயர் பெற்ற இரண்டு சினார் தோட்டங்கள் (பாத்ஷாஹி பாக் மற்றும் தாராஷுகோ தோட்டம்) இருப்பதால் பிஜ்பெஹாரா நகரம் "சினார் நகரம்" என்றும் அழைக்கப்படுகிறது. பிஜ்பெஹாரா இப்பகுதியில் பழமையான சினார் மரத்தின் தாயகமாகும். ஜம்மு-காஷ்மீரின் கோடைகால தலைநகரான சிறிநகரிலிருந்து 45 கிமீ (28 மைல்) தொலைவில் இந்த நகரம் அமைந்துள்ளது.  

## சொற்பிறப்பியல்
பிஜ்பெஹாரா அல்லது விஜ்போர் அல்லது விஜ்ப்ரோர் என்ற சொல் விஜயேசுவர் என்ற சமசுகிருத வார்த்தையிலிருந்து பெறப்பட்டது. இது இந்துக் கடவுளான சிவன் விஜயேசுவரராக குடிகொண்டிருக்கும் பழங்கால தளமாகும்.  

## நிலவியல்
கள்]]  
பிஜ்பெஹாரா 33.80 ° வடக்கிலும் 75.10 ° கிழக்கிலும் அமைந்துள்ளது. இது சராசரியாக 1,591 மீட்டர் (5,223 அடி) உயரத்திலுள்ளது.  

மாவட்டத்தின் குறிப்பிடத்தக்க நகரங்களில் ஒன்றான பிஜ்பெஹாரா, மாவட்ட தலைமையகத்தின் வடக்கே ஜீலம் ஆற்றங்கரையில் அமைந்துள்ளது, இது உள்நாட்டில் "வேத்" என்று பிரபலமாக அறியப்படுகிறது. பிஜ்பெஹாரா அனந்தநாக் நகரிலிருந்து நான்கு மைல் வடக்கே அமைந்துள்ளது.  

## புள்ளிவிவரங்கள்
2011 இந்திய மக்கள் தொகை கணக்கெடுப்புப்படி இந்த நகரத்தின் மக்கள் தொகை 22,789 (12,057 ஆண்கள் மற்றும் 10,732 பெண்கள்) ஆகும். பிஜ்பெஹாராவின் மொத்த மக்கள்தொகையில் 0–6 வயதுடைய குழந்தைகள் 14.97% (3,411).  

## குறிப்பிடத்தக்க நபர்கள்

- முப்தி முகமது சயீத் ஜம்மு-காஷ்மீர் மாநிலத்தைச் சேர்ந்த அரசியல்வாதி. ஜம்மு-காஷ்மீரின் முதல்வராகவும் இந்திய உள்துறை அமைச்சராகவும் பணியாற்றிவர் .
- மெகபூபா முப்தி சம்மு காசுமீர் மக்களின் சனநாயக கட்சியின் தலைவராக உள்ளார். இவர் முப்தி முகமது சயீத்தின் மகள்.
- இந்தியத் துடுப்பாட்ட வீரர் பர்வேஸ் ரசூல்.

## இதனையும் காண்க
- ஜம்மு காஷ்மீர் மாவட்டப் பட்டியல்
# ஜாங்கிள்


**ஜாங்கிள்** (*Zangle*) என்பது பள்ளிகளுக்கான எண்ணிம தகவல் அமைப்பாகும். இதனைப் பயன்படுத்திப் பெற்றோர்கள் மற்றும் மாணவர்கள், தரங்களைச் சரிபார்க்கவும், எதிர்காலத்தில் வரவிருக்கும் கல்விசார் பணிகளைக் கண்டறியவும், கடந்த கால பணிகளைக் கண்டறியவும், கட்டணம் செலுத்தவும் இயலும் ஆசிரியர்கள், பள்ளிகள் மற்றும் மாணவர்களுக்கான, மாணவர் தகவல் அமைப்பு ஜாங்கிள் ஆகும். இத்துடன் மாணவர்களின் பிற கல்வி தொடர்பான தகவல்களான, வருகை, கல்வி வரலாறு, நடத்தை மற்றும் பல மாணவர் தரவுகளைப் பதிவு செய்யும் பல தொகுதிகள் இந்த அமைப்பில் உள்ளன. இது அமெரிக்காவில் உள்ள பள்ளிகளிடையே பிரபலமாகப் பள்ளித் தகவல் தொடர்பான தொழில்நுட்ப பயன்பாடு ஆகும். பிட் தரவு சேமிப்பிற்காகக் கணினி மைக்ரோசாப்ட் சீக்குவல் வழங்கி தரவுத்தள இயந்திரத்தைப் பயன்படுத்துகிறது.  

## உரிமையாளர்
ஜாங்கிள் என்பது அக்விடாஸ் சொல்யூஷன்ஸ், இன்க் என்ற பெயரிலுள்ள நிறுவனத்தின் பதிப்புரிமை பெற்ற மென்பொருளாகும். "சி புதுமை" என்ற நிறுவனத்தால் ஜாங்கிள் உருவாக்கப்பட்டது. பின்னர் இதன் உரிமையினை அக்விடாஸ் சொல்யூஷன்ஸ் நிறுவனம் பெற்றுக்கொண்டது.
# டி. வி. வெங்கட்ராமன்


**டி. வி. வெங்கட்ராமன்** (*T. V. Venkataraman*) இந்தியாவின் தமிழ்நாட்டைச் சேர்ந்தவர். 1958-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.  
## அரசுப் பணிகள்
1958 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில் பணியாற்றிய இவர் தமிழக அரசின் தலைமைச் செயலாளராக இருந்த எம்.எம்.ராஜேந்திரனின் பணி இடமாற்றத்திற்கு பின்னர், தமிழகத்தின் 18-வது தலைமைச் செயலாளராக 1991-ஆம் ஆண்டு ஜூன் 25-இல் பொறுப்பேற்றார். 1993-ஆம் ஆண்டு நவம்பர் 30-இல் பணி ஓய்வு பெற்றாலும், ஆறு மாதங்களுக்கு பணி நீட்டிப்பு அளிக்கப்பட்டு 1994-ஆம் ஆண்டு மே 31-ஆம் தேதி பணியில் இருந்து ஓய்வு பெற்றார்.  
## மறைவு
தனது 83 வயதில் உடல் நலக்குறைவு காரணமாக சென்னையில் உள்ள தனியார் மருத்துவமனையில் 21 ஏப்ரல் 2018 அன்று காலமானார்.
# ஊராட்சி ஒன்றிய தொடக்கப் பள்ளி, சம்பப்பட்டி



**ஊராட்சி ஒன்றிய தொடக்கப்பள்ளி, சம்பப்பட்டி** என்பது தமிழ்நாடு மாநிலத்தில் புதுக்கோட்டை மாவட்டம் பொன்னமராவதி ஊராட்சி ஒன்றியத்தில் உள்ள கீழத்தானியம் ஊராட்சியில், சம்பப்பட்டி சிற்றூரில் அமைந்துள்ள அரசு தொடக்கப்பள்ளி ஆகும். இது மாவட்டத் தலைநகரான புதுக்கோட்டையில் இருந்து 30 கிலோமீட்டர் தொலைவில் அமைந்துள்ளது.
# எண்ணிம கற்றல் சொத்துக்கள்


**எண்ணிம கற்றல் சொத்துக்கள்** (*Digital learning assets*)(*டி.எல்.ஏ* கள்) என்பது எந்தவொரு உள்ளடக்கத்தையும் மற்றும் / அல்லது ஊடகத்தையும் இரும மூலமாக வடிவமைத்து, "கற்றலை எளிதாக்கும்" நோக்கத்தினை குறிப்பதாகும். இதில் இதைப் பயன்படுத்துவதற்கான உரிமையும் அடங்கும். கல்வி பாடநெறி மற்றும் கூட்டாண்மைக்குரிய பயிற்சி போன்ற இணையவழி கல்வி நுட்பவியலில் எண்ணிம கற்றல் சொத்துக்கள் பொதுவாகக் காணப்படுகின்றன.
# தாங்மார்க்


**தாங்மார்க்** (*Tangmarg*) என்பது இந்தியாவின் ஒன்றியப் பிரதேசமான ஜம்மு-காஷ்மீரின் பாரமுல்லா மாவட்டத்திலுள்ள ஒரு நகரம் மற்றும் வட்டமுமாகும். 2014ஆம் ஆண்டிலிருந்து, நகரம் அருகிலுள்ள 100க்கும் மேற்பட்ட கிராமங்களுக்கு மையமாக உள்ளது.  

குளிர்ந்த நீர், கடுமையான பனிப்பொழிவு மற்றும் சுற்றுலாவுக்கு பிரபலமானது. இது ஒரு மலைப்பாங்கான பகுதி, பெரும்பாலான பகுதிகள் பசுமையான காடுகளால் சூழப்பட்டுள்ளன. இது ஸ்ரீநகரிலிருந்து 39 கி.மீ (24 மைல்) தொலைவிலுள்ளது. குல்மார்க், திரங், பேடர்கூட், ஜான்ட்பால், கோகல்தாரா, நிக்லி நுல்லா மற்றும் பாபா ரேஷி போன்ற பல சுற்றுலாத் தலங்கள் உள்ளன. இங்கு சுற்றுலாப் பயணிகளுக்கு தேவையான அனைத்து வசதிகளும் செய்யப்பட்டுள்ளன.  

## நிலவியல்
தாங்மார்க் நகரம் 75.36679 தீர்க்கரேகையிலும் 33.80405 அட்சரேகையிலும் அமைந்துள்ளது.  

## அணுகல் மற்றும் போக்குவரத்து
ஸ்ரீநகரிலிருந்து 38 கி.மீ. (24 மைல்) தொலைவில் தாங்மார்க் அமைந்துள்ளது; சாலை வழியாக பயண நேரம் சுமார் 90 நிமிடங்கள் ஆகும். சிறீநகர் வானூர்தி நிலையம் 49 கி.மீ (30 மைல்) தொலைவில் உள்ளது. குல்பர்க் நர்பல்-தாங்மார்க் சாலையில் 13 கி.மீ (8.1 மைல்) தொலைவில் உள்ளது. நகரத்திற்கு பொதுவான அணுகுமுறை சாலை போக்குவரத்து மட்டுமேயாகும். சிறிநகர், பாரமுல்லா, மாகம், சோப்பூர், குல்மார்க் மற்றும் பட்டன் ஆகிய இடங்களிலிருந்து போக்குவரத்து கிடைக்கிறது.  

## வரலாறு
தாங்மார்க்கின் வரலாறு முகலாயக் காலத்திற்கு முந்தையது. இது குல்மார்க்கின் நுழைவாயிலாக பயன்படுத்தப்பட்டது. உள்ளூர் பேச்சுவழக்கில் இருந்து தாங் என்றால் பேரி என்றும் மார்க் என்றால் புல்வெளி என்றும் பொருள். இதனருகே பல பேரிக்காய் மரங்கள் வெவ்வேறு கிராமங்களில் வளர்ந்துக்கிடக்கின்றன.  

செப்டம்பர் 13, 2010 அன்று, சிறுபான்மை கல்வி குழு நடத்தும் பள்ளிக்கு கலகக்காரர்கள் தீ வைத்த பின்னர் இந்திய பாதுகாப்புப் படையினரால் 5 பேர் கொல்லப்பட்டனர். மேலும், குறைந்தது 20 பேர் காயமடைந்தனர். அமெரிக்காவில்திருக்குர்ஆனை இழிவுபடுத்துவது பற்றிய தொலைக்காட்சி அறிக்கையின் பின்னர் இந்த கலவரம் நிகழ்ந்தது.
# சி. வி. ஆர். பணிக்கர்


**சி. வி. ஆர். பணிக்கர்** (*C. V. R. Panikar*) என்பவர் ஓர் இந்திய ஆட்சிப் பணி அதிகாரி ஆவார். 1949-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.  
## அரசுப் பணிகள்
1949 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில் பணியாற்றிய இவர் தமிழகத்தின் 20-வது தலைமைச் செயலாளராக 1977-ஆம் ஆண்டு பிப்ரவரி 16-இல் பொறுப்பேற்றார். 1984-ம் ஆண்டு ஓய்வுபெற்ற பின் மாநில திட்ட கமிஷனின் தலைவராகவும் பணியாற்றினார்.  
## மறைவு
தனது 93 வயதில் உடல் நலக்குறைவு காரணமாக சென்னையில் உள்ள தனியார் மருத்துவமனையில் 19 ஜனவரி 2020 அன்று காலமானார்.
# பூண்டி, திருவள்ளூர் மாவட்டம்



**பூண்டி** (*Poondi*) என்பது திருவள்ளூர் வட்டத்தில் திருவள்ளூர் மாவட்டத்தில் தமிழ்நாடு அமைந்துள்ள ஒரு கிராமம் ஆகும். சென்னையின் அன்றாட நீரின் தேவைகளை பூர்த்தி செய்யும் பூண்டிஏரியை கொண்டுள்ளது. இந்த இடம் பூண்டி ஊன்றீஸ்வரர் கோயில் பெயற்பெற்றது ஆகும்.  

## புள்ளிவிவரங்கள்
2001 மக்கள் தொகை கணக்கெடுப்பின்படி, பூண்டியில் மொத்தம் 4,090 மக்கள் இருந்தனர். அதில் 1,891 ஆண்களும் 2,199 பெண்களும் உள்ளனர்.
# இன்ஷா அல்லாஹ் (திரைப்படம்)


**இன்ஷா அல்லாஹ்** என்பது வெளிவரவுள்ள ஒரு தமிழ் இசுலாமிய திரைப்படமாகும். உலக சினிமா பாஸ்கரன் என்னும் சீர்காட்சி பக்கிள் பாண்டியன் பாஸ்கரன் இயக்கிய இத்திரைப்படத்தில் மோக்லி கே. மோகன், மேக்னா ஆகியோர் முன்னணி கதாபாத்திரத்தில் நடித்துள்ளனர். நேசம் எண்டர்டெயன்மெண்ட் என்ற பதாகையின் கீழ் சாகுல் அமீது படத்தை தயாரித்துள்ளார். இப்படம் உலகம் முழுவதும் பல சர்வதேச திரைப்பட விழாக்களில் திரையிடப்பட்டுள்ளது.  

## உருவாக்கம்
தோப்பில் முகமது மீரானின் *அன்பிற்கு முதுமையில்லை* என்ற சிறுகதையும், பிர்தவுஸ் ராஜகுமாரனின் *ரணம்* என்ற சிறுகதையும் ஒரு புள்ளியில் இணைவதைக் கண்ட பாஸ்கரன் அந்த இரு சிறுகதைகளையும் இணைத்து திரைக்கதை அமைத்துள்ளார்.  

இப்படத்தின் படப்பிடிப்பானது கோவைப் புறநகர் பகுதியான பிள்ளையார்புரம், பழனிக்கு அருகிலுள்ள கீரனூர், கேரளத்தின் கொடுங்கலூர் ஆகிய இடங்களில் நடத்தபட்டது. மேலும் இந்தியாவில் முதன் முதலாகக் கட்டப்பட்டதாக கருதப்படும் சேரமான் பள்ளிவாசலில் படமாக்கப்பட்டிருக்கும் முதல் தமிழ்த் திரைப்படம் என்கிற பெருமையும் இதற்கு உண்டு.  

## நடிகர்கள்
- மோக்லி கே. மோகன்
- மேக்னா
- விக்ரமாதித்யன்
- பகவதி அம்மாள்

## திரைப்பட விழாக்களில்
இத்திரைப்படமானது உலகம் முழுவதும் பல்வேறு சர்வதேசத் திரைப்பட விழாக்களில் கலந்துகொண்டு, இதுவரை ஏழு விருதுகளைப் பெற்றிருப்பதுடன், 25 படவிழாக்களில் ‘அஃபீஷியல் செலக்‌ஷன்’ என்கிற கௌரவத்துடன் திரையிடப்பட்டுள்ளது. இந்தோனேசியாவின் ‘உபுட்’ சர்வதேசத் திரைப்பட விழாவில், இப்படத்தின் நாயகியான மேக்னாவுக்கு சிறந்த நடிகைக்கான விருதை வென்றார்.  

## வெளியீடு
இன்ஷா அல்லாஹ் படமானது 2021 மே 14 அன்று ரம்ஜானை முன்னிட்டு திரையரங்குகளில் வெளியிட திட்டமிடப்பட்டுள்ளது.
# உ. பி. மாதையன்



**உ. பி. மாதையன்** (*U. P. Mathaiyan*) என்பவர் இந்திய அரசியல்வாதி மற்றும் தமிழக சட்டப்பேரவையின் முன்னாள் உறுப்பினர் ஆவார். மாதையன் அனைத்திந்திய அண்ணா திராவிரமுன்னேற்றக் கழகத்தினைச் சார்ந்தவர். இவர் 1984ஆம் ஆண்டு தமிழகச் சட்டமன்றத்திற்கு நடைபெற்ற தேர்தலில் அந்தியூர் தொகுதியிலிருந்து அண்ணா திராவிட முன்னேற்றக் கழக வேட்பாளராகப் போட்டியிட்டுத் தமிழகச் சட்டமன்றத்திற்குத் தேர்ந்தெடுக்கப்பட்டார்.
# வீ. அலெக்சாந்தர்



**வீ. அலெக்சாந்தர்** (*V. Alexander*) இந்தியாவின் தமிழ்நாட்டைச் சேர்ந்த அரசியல்வாதி ஆவார். இவர் 2016ஆம் ஆண்டு தமிழக சட்டப்பேரவைத் தேர்தலில் அகில இந்திய அண்ணா திராவிட முன்னேற்றக் கழக அரசியல் கட்சியின் வேட்பாளராக அம்பத்தூர் தொகுதியில் போட்டியிட்டு தமிழகச் சட்டப்பேரவைக்குத் தேர்ந்தெடுக்கப்பட்டார். அறிவியல் மற்றும் கல்வியியல் பாடங்களில் இளநிலை பட்டம் பெற்றுள்ளார்.
# பி. சங்கர்


**பி. சங்கர்** (*P. Shankar*) என்பவர் ஓர் இந்திய ஆட்சிப் பணி அதிகாரி ஆவார். 1966-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.  
## அரசுப் பணிகள்
1966 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில் பணியாற்றிய இவர் தமிழக அரசின் தலைமைச் செயலாளராக இருந்த ஏ.பி.முத்துசாமி பணி ஓய்வு பெற்றதை அடுத்து, தமிழகத்தின் 33-வது தலைமைச் செயலாளராக 1 சூன் 2001 அன்று பொறுப்பேற்றார். 2001-ம் ஆண்டு சூன் 10-ம் தேதி இந்திய ஒன்றியத்தின் திட்டக்குழுச் செயலாளராக பணியிட மாற்றம் செய்யப்பட்டார்.அதன் பின்பு மத்திய ஊழல் கண்காணிப்பு ஆணையராக நியமிக்கப்பட்டார்.
# காயத்ரி ரெட்டி


**காயத்ரி ரெட்டி** (*Gayatri Reddy*) இந்தியாவைச் சேர்ந்த ஒரு மானிடவியலாளர் ஆவார். இவர் பாலினம் மற்றும் பாலினப் புதுமை ஆய்வுகளுக்குப் பங்களிப்பு செய்துள்ளார்.  

தில்லி பல்கலைக்கழகத்தில் இளங்கலை உளவியல் பட்டம் பெற்ற ரெட்டி அமெரிக்காவின் கொலம்பியா பல்கலைக்கழகத்தில் முதுகலை மானுடவியல் பட்டம் பெற்றார். பின்னர் 2000 ஆம் ஆண்டில் அட்லாண்டாவிலுள்ள எமரி பல்கலைக்கழகத்தில் மானுடவியலில் முனைவர் பட்டம் பெற்றார். தற்போது சிகாகோவில் உள்ள இல்லினாய்சு பல்கலைக்கழகத்தில் மானுடவியல் மற்றும் பாலினம், மற்றும் பெண்கள் ஆய்வு பாடங்களைக் கற்பிக்கும் இணை பேராசிரியராக உள்ளார்.  

இந்தியாவின் ஆந்திரப் பிரதேசத்திலுள்ள ஐதராபாத்து நகரத்தின் ஒரு சமூகத்தின் மீது ரெட்டி களப்பணிகளை மேற்கொண்டுள்ளார். இவரது தற்போதைய ஆராய்ச்சி அமெரிக்காவிற்கு குடியேறிய தெற்காசியர்களின் பாலினப்புதுமையுடன் தொடர்பு கொண்டுள்ளது.  

2007 ஆம் ஆண்டிற்கான பெண்ணிய மானுடவியல் திட்டத்தின் தலைவர் மற்றும் கின்சி நிறுவனத்தில் பாலியல் ஆராய்ச்சி மற்றும் பயிற்சிக்கான பல்கலைக்கழக கூட்டமைப்பின் வழிநடத்தல் குழுவின் உறுப்பினர் ஆகிய பொறுப்புகளில் உள்ளார்.
# பி. தில்லிபாபு

**பி. தில்லிபாபு** (*P. Dillibabu*, பிறப்பு: பிப்ரவரி 12, 1965) என்பவர் ஒரு இந்திய அரசியல்வாதியும், அரூர் தொகுதியிலிருந்து பதிநான்காவது தமிழ்நாடு சட்டமன்றத்தின் உறுப்பினராக இருந்தவர் ஆவார். அரூர் தொகுதி பட்டியல் சாதியினருக்கான தனித்தொகுதி ஆகும். இவர் இந்தியப் பொதுவுடைமைக் கட்சி (மார்க்சிஸ்ட்) சார்ந்தவர் ஆவார். இவர் 2006 ஆம் ஆண்டு நடைபெற்ற தமிழகச் சட்டப்பேரவை தேர்தலில் அரூர் சட்டமன்றத் தொகுதியிலிருந்து வெற்றிபெற்று சட்டமன்ற உறுப்பினராக பணியாற்றினார். மீன்ணும் 2011 ஆம் ஆண்டு நடைபெற்ற சட்டமன்ற தேர்தலில் இதே தொகுதியின் சார்பில் சட்டமன்றத்துக்குத் தேர்ந்தெடுக்கப்பட்டார்.  

தமிழ்நாட்டின், பூரிவாக்கம் என்ற ஊரில் பரமசிவம் ஜெயம்மாள் இணையருக்கு மகனாக 1965 ஆம் ஆண்டு பெப்ரவரி 12 ஆம் நாள் பிறந்தார். இளங்கலை பட்டப்படிப்பு முடித்த இவர், 1982 ஆம் ஆண்டு முதல் சி.பி.எம். கட்சியில் இணைந்த இவர் 1983 ஆம் ஆண்டு இந்திய மாணவர் சங்கத்தில் பொறுப்பு வகித்தார். இவர் தற்போது தமிழ்நாடு மலைவாழ் மக்கள் சங்கத்தின் மாநிலத் தலைவராகவும், தமிழ்நாடு விவசாயிகள் சங்கத்தின் மாநிலக் குழு உறுப்பினராகவும், தருமபுரி மாவட்டத்தின் சி.பி.எம். கட்சியின் மாவட்ட செயலாளராகவும் பொறுப்பு வகித்து வருகிறார்.  

## குடும்பம்
இவருக்கு காளியம்மாள் என்ற மனைவியும், பிடரல் காஸ்ட்ரோ என்ற மகனும், அருணப்பிரியா என்ற மகளும் உள்ளனர்.
# டோத்தி எண்

தனித்த மெய்மதிப்பு நிலைத்த புள்ளி]]  

கணிதத்தில் **டோத்தி எண்** (*Dottie number*) என்பது  

:<math> \cos x = x, </math> என்ற சமன்பாட்டின் தனித்த மெய்யெண் மூலமாக அமைகின்ற மாறிலியாகும்.  

இதில் <math>\cos</math> இன் தருமதிப்பு ஆரையங்களில் அமையும்.  

டோத்தி எண்ணின் தசம விரிவு = <math>0.739085...</math>.  

டோத்தி எண், கொசைன் சார்பின் ஒற்றை மெய்மதிப்பு நிலைத்த புள்ளியாகும். மேலும் இது ஒரு விஞ்சிய எண்ணுமாகும்.  

மெய்யெண் தளத்தில் <math> \cos x = x, </math> சமன்பாட்டிற்கு ஒரேயொரு தீர்வுதான் உள்ளது என்பதை இடைநிலை மதிப்புத் தேற்றத்தைக் கொண்டு எளிதாக அறியலாம். இச்சமன்பாட்டை சிக்கலெண்களுக்குப் பொதுமைப்படுத்த, <math> \cos z = z </math> (<math> z </math> ஒரு சிக்கலெண் மாறி) சமன்பாட்டிற்கு முடிவுறா எண்ணிக்கையிலான தீர்வுகள் கிடைக்கும்.  

<math>\frac{\pi}{2}</math> இல் <math>f(x) = \cos(x) - x</math> இன் நேர்மாறு சார்புக்கு டெயிலரின் தொடரைப் பயன்படுத்தி டோத்தி எண்ணை தொடராக எழுதலாம்:  

:<math>\frac{\pi}{2}+\sum_{n\,\mathrm{odd}} a_{n}\pi^{n},</math>  

இதிலுள்ள <math>a_n</math> ஒரு விகிதமுறு எண்ணாக இருப்பதுடன் n ஒற்றையெண் மதிப்புகளுக்குப் பின்னுள்ளவாறு வரையறுக்கப்படுகிறது:  

:<math>\begin{align}a_n&=\frac{1}{n!2^n}\lim_{m\to\frac\pi2}  
\frac{\partial^{n-1}}{\partial m^{n-1}}{\(\frac{\cos m}{m-\pi/2}-1\)^{-n}}  
\\&=-\frac{1}{4},-\frac{1}{768},-\frac{1}{61440},-\frac{43}{165150720},\ldots\end{align}</math>  

## அடிக்குறிப்புகள்
# மருத்துவ உயிரியல்

**மருத்துவ உயிரியல்** (*Medical biology*) என்பது உயிரியல் துறையின் ஒரு பிரிவாகும். மருத்துவம், சுகாதாரப் பாதுகாப்பு மற்றும் ஆய்வக நோயறிதலில் நடைமுறை போன்ற பயன்பாடுகளைக் கொண்டுள்ளது. பல உயிர் மருத்துவ துறைகள் மற்றும் சிறப்புப் பகுதிகள் இத்துறையில் உள்ளடங்கியுள்ளன. இத்துறையுடன் தொடர்புடைய அனைத்துத் துறைகளும் பொதுவாக "உயிர்" என்ற முன்னொட்டைக் கொண்டு தொடங்கும்.  

- மூலக்கூற்று உயிரியல், உயிர்வேதியியல், உயிரி இயற்பியல், உயிரித் தொழில்நுட்பம், உயிரணு உயிரியல், முளையவியல்,
- நானோ உயிரித் தொழில்நுட்பம், உயிர் பொறியியல், ஆய்வக மருத்துவ உயிரியல்,
- உயிரணு மரபியல், மரபியல், மரபணுச் சிகிச்சை,
- உயிர் தகவலியல், உயிர் புள்ளியியல், தொகுப்பியக்க உயிரியல்,
- நுண்ணுயிரியல், தீநுண்மியியல், ஒட்டுண்ணியியல்,
- உடலியங்கியல், நோயியல்,
- நச்சியல், மற்றும் மருத்துவத்துடன் பொருந்தும் வாழ்க்கை அறிவியலுடன் தொடர்புடைய பல துறைகள்.

மருத்துவ உயிரியல் என்பது நவீன சுகாதார பராமரிப்பு மற்றும் ஆய்வக நோயறிதலின் முக்கியமான அடித்தளப் பிரிவாகும். பரந்த அளவிலான அறிவியல் மற்றும் தொழில்நுட்ப அணுகுமுறைகள் இப்பிரிவில் உள்ளன. செயற்கை செல்லில் நோயறிதல் முதல் செயற்கை செல்லில் கருத்தரித்தல் வரை, நீர்மத் திசுவழர்ச்சி முதல் மூலக்கூறு வழிமுறை எச்.ஐ.வி வரை, புற்றுநோய் ஆய்வுக்கான மூலக்கூறு இடைவினைகள் முதல் ஒற்றை உட்கரு அமிலமூல பல்லுருத் தோற்றம் முதல் முதல் மரபணு சிகிச்சை வரை அனைத்தும் மருத்துவ உயிரியலில் அடங்கும்.  
மூலக்கூறு உயிரியலை அடிப்படையாகக் கொண்ட மருத்துவ உயிரியல் மூலக்கூறு மருத்துவத்தை வளர்ப்பதற்கான அனைத்து சிக்கல்களையும் ஒருங்கிணைக்கிறது.  

மனித மரபணு, உயிர்மக்குறிப்பு, புரோட்டியம் மற்றும் வளர்சிதை மாற்றத்தின் பெரிய அளவிலான கட்டமைப்பு மற்றும் செயல்பாட்டு உறவுகள், நோயறிதல் மற்றும் சிகிச்சைக்கான புதிய தொழில்நுட்பங்கள் ஆகியன ஒருங்கிணைப்பில் இடம் பெறுகின்றன.  
## இவற்றையும் காண்க
- மருந்தாக்க வேதியியல்
- மருத்துவ இயற்பியல்
- மனித மரபணுத்தொகைத் திட்டம்
# பகைவனுக்கு அருள்வாய்


**பகைவனுக்கு அருள்வாய்** என்பது வரவிருக்கும் இந்திய தமிழ் கேங்க்ஸ்டர் நாடகத் திரைப்படமாகும், அனீஸ் எழுதி இயக்கிய இப்படத்தை 4 மங்கிஸ் ஸ்டுடியோ பதாகையின் கீழ் கிஷோர் தயாரித்துள்ளார். இப்படத்தில் வாணி போஜன், எம். சசிகுமார், பிந்து மாதவி ஆகியோர் முக்கிய வேடங்களில் நடித்துள்ளனர்.  

## நடிகர்கள்
- வாணி போஜன் மாதவியாக
- எம். சசிகுமார் வில்லியமாக
- சதீஷ் நினாசம்
- பிந்து மாதவி
- ஜெயபிரகாஷ்
- ஹரீஷ் பேராடி

## தயாரிப்பு
படத்தின் முதன்மை ஒளிப்பதிவு 2020 திசம்பர் 14 அன்று தொடங்கியது.
# வசுந்தரா காஷ்யப்


**வசுந்தரா காஷ்யப்** (*Vasundhara Kashyap*) என்பவர் ஒரு இந்திய திரைப்பட நடிகை, வடிவழகி ஆவார். இவர் முதன்மையாக தமிழ் படங்களில் நடித்துள்ளார்  

## தொழில்
வசுந்தரா தமிழ் தந்தைக்கும், மகாராட்டிர தாய்க்கும் பிறந்தவர். இவர் முதலில் 2006 ஆண்டு *வட்டாரம்* படத்தில் நடித்தார். பின்னர் *காலைப்பனி,* *ஜெயம் கொண்டான்,* *பேராண்மை* உள்ளிட்ட படங்களில் தோன்றினார். மிஸ் சென்னை போட்டியில் பங்கேற்ற இவர் மிஸ் கிரியேட்டிவிட்டி என முடிசூட்டப்பட்டார், அதைத் தொடர்ந்து இவர் வடிவழகி தொழிலில் ஈடுபட்டார். *தென்மேற்கு பருவகாற்று* படத்தின்போது தனது பெயரை வசுந்தரா காஷ்யப் என்று மாற்றினார்.  

## திரைப்படவியல்

- *குறிப்புகள் ஏதும் குறிக்கப்படாவிட்டாதவை, எல்லாம் தமிழ் படங்களாகும்.*

| 2006 | *வட்டாரம்* | வீணா | அதிசயா என்று வரவு வைக்கப்பட்டுள்ளது |
| --- | --- | --- | --- |
| 2007 | *உன்னாலே உன்னாலே* | ஜான்சியின் தோழி | சிறப்புத் தோற்றம் |
| 2008 | *காலைய்பனி* | சம்வேத்னா | அதிசயா என்று வரவு வைக்கப்பட்டுள்ளது |
| *ஜெயம்கொண்டன்* | பூங்கொடி |  |  |
| 2009 | *பேராண்மை* | கல்பனா |  |
| 2010 | *தென்மேற்கு பருவகாற்று* | பேச்சி |  |
| 2011 | *போராளி* | மாரி | சிறந்த துணை நடிகைக்கான எடிசன் விருது
பரிந்துரை, சிறந்த துணை நடிகைக்கான விஜய் விருது |
| 2012 | *தூனீக தூனீக* | நீது | தெலுங்கு படம் |
| 2013 | *சொன்னா புரியாது* | அஞ்சலி |  |
| *சித்திரையில் நிலாச்சோறு* | கௌரி |  |  |
| 2019 | *கண்ணே கலைமானே* | முத்துலட்சுமி |  |
| *பக்ரீத்* | கீதா |  |  |
| 2021 | *புத்தன் ஏசு காந்தி* | படப்பிடிப்பு |  |
# ஜான் கிறிஸ்டியன் பெய்லர்


**ஜான் கிறிஸ்டியன் பெய்லர் இளையர்** (John Christian Bailar Jr.)(மே 27, 1904 – அக்டோபர் 17, 1991)என்பவர் இலினொய் பல்கலைக்கழகத்தில் கனிம வேதியியல் பேராசிரியராகப் பணிபுரிந்தவர் ஆவார். இவர் தனது இளங்கலைப் பட்டத்தை கொலராடோ பல்கலைக்கழகத்திலும் தனது முனைவர் பட்டத்தை மிக்சிகன் பல்கலைக்கழகத்திலும் பெற்றார்.  

இலினொய் பல்கலைக்கழகத்தில் அணைவுச் சேர்மங்கள் தொடர்பான ஆராய்ச்சியை மேற்கொண்டார். இவர் ஐக்கிய அமெரிக்க நாடுகளில் “அணைவு வேதியியலின் தந்தை” எனவும் அழைக்கப்பட்டார். ஐக்கிய அமெரிக்க நாடுகளில் இவரது காலத்திற்குச் சற்று முன்னராகத் தான் அணைவு வேதியியல் சிறிதளவு கவனத்தைப் பெறத் தொடங்கியிருந்தது. அணைவுச் சேர்மங்களில் ஏற்படும் ஒரு விதமான முறுக்கு அல்லது திருகல் இவரது பெயராலேயே பெய்லர் திருகல் என அழைக்கப்பட்டது. “கரிம வேதியியல் தொகுப்பு” என்ற புத்தகத் தொடர் மற்றும் *கனிம வேதியியல்* என்ற பருவ இதழ் வெளிவருவதற்கும் இவர் உதவிகரமாக இருந்தார். இவரது பணிகள் பரவலாக அங்கீகரிக்கப்பட்டு அமெரிக்க வேதியியல் குமுகத்தால் பிரீஸ்ட்லி பதக்கமும் வழங்கப்பட்டது. இதே அமைப்பிற்கு இவர் தலைவராகவும் இருந்தார். இவருக்கு இரு மகன்கள் உண்டு. அவர்களில் ஒருவர் ஜான் கிறிஸ்டியன் பெய்லர் III ஆவார்.
# உல்மான் வினை


**உல்மான் வினை** (*Ullmann reaction*) அரைல் ஆலைடுகளுக்கு இடையில் நடைபெறுகின்ற ஒரு வேதியியல் வினையாகும். இவ்வினையை உல்மான் பிணைப்பு வினை என்ற பெயராலும் அழைக்கிறார்கள். பாரம்பரியமாக தாமிரத்தைப் பயன்படுத்தி வினையை நிகழ்த்தி வந்தார்கள். ஆனால் பலேடியம் மற்றும் நிக்கல் தனிமங்களும் பயனுள்ள வினையூக்கிகளாகும்.  

## வினை வழிமுறை
உல்மான் வினையின் வழிமுறை விரிவாக ஆய்வு செய்யப்படுகிறது. குறிப்பாக உலோகத் தாமிரத்துடன் தொடங்கும் வினை பன்முகத்தன்மை கொண்ட வினை என்பதால் பெரும்பாலும் சிக்கல்கள் தோன்றுகின்றன. எலக்ட்ரான் சுழல் அதிர்வு மூலம் உருபு இடைநிலைகள் கவனிக்கப்படுவதில்லை. சில சந்தர்ப்பங்களில் ஒரு-எலக்ட்ரான் படிநிலைகளில் ஆக்சிசனேற்ற கூட்டல் / குறைப்பு நீக்கல் வரிசை சாத்தியமானதாகத் தெரிகிறது. அரிதாகவே இங்கு தாமிரம்(III) அயனி காணப்படுகிறது ஆனால் இந்த வினையூக்கப் பகுதியில் இந்த அயனி பெருகிய முறையில் செயல்படுத்தப்படுகிறது. தொடக்கநிலை கரிமத்தாமிர இடைநிலைகள் தாமிர(I) அயனிகளாகலாம் என்று ஊகிக்கப்படுகின்றன. அநேகமாக அவற்றின் அனுபவ வாய்ப்பாடுகள் ArCu மற்றும் CuX என்றோ அல்லது தாமிர(II) இனங்களான ArCuX என்றோ அமையலாம். மற்ற ஈந்தணைவிகள் விலக்கப்படுகின்றன.  

பாரம்பரிய உல்மான் வினை பதிப்பிற்கு கடுமையான வினை நிலைமைகள் தேவைப்படுகின்றன. மேலும் வினையானது ஒழுங்கற்ற விளை பொருளையே கொடுக்கும் என்ற பெயரைக் கொண்டுள்ளது. இந்த சிக்கல்களின் காரணமாக பல மேம்பாடுகள் மற்றும் மாற்று நடைமுறைகள் அறிமுகப்படுத்தப்பட்டுள்ளன.  

பாரம்பரிய உல்மான் வினை எலக்ட்ரான் குறைபாடுள்ள அரைல் ஆலைடுகளுக்கு என மட்டுப்படுத்தப்பட்டுள்ளது. கடுமையான வினை நிலைமைகள் தேவைப்படுகின்றன. பலேடியம் மற்றும் நிக்கலைப் பயன்படுத்தும் உல்மான் வினையில் நவீன மாறுபாடுகள் வினையின் அடி மூலக்கூறு நோக்கத்தை விரிவுபடுத்தியுள்ளன மற்றும் வினை நிலைமைகளை மிகவும் லேசாக வழங்கியுள்ளன. இருப்பினும், விளைபொருள் பொதுவாக மிதமாகவே உருவாகிறது.  

கரிமத் தொகுப்பு வினையில் உல்மான் வினை பெரும்பாலும் பலேடியம் இணைப்பு வினைகளான எக் வினை, இயாமா பிணைப்பு வினை மற்றும் சோனோகாசிரா பிணைப்பு வினை ஆகிய வினைகளால் மாற்றப்படுகிறது.  

2,2-ஈரையோடோபைபீனைல் அல்லது 2,2-ஈரையோடோபைபீனைலோனியம் அயனியை தொடக்க வினைபடு பொருளாகப் பயன்படுத்தினால் போதுமான அளவுக்கு பைபீனைலீன்கள் உருவாகின்றன.  

5-உறுப்பு வளையத்தை மூடுவது மிகவும் சாதகமானது. ஆனால் இந்த அணுகுமுறையைப் பயன்படுத்தி பெரிய வளையங்களும் உருவாக்கப்பட்டுள்ளன.  

## சமச்சீர் மற்றும் சமச்சீரற்ற பிணைப்பு
தோற்றுரு கவியா விளைபொருள்களை தோற்றுரு கவியா வினைபடு பொருள்களைப் பயன்படுத்தி தயாரிக்க ஈரரைல் சேர்மங்களின் உல்மான் வினை பயன்படுத்தப்படுகிறது. நெல்சன் மற்றும் கூட்டுப்பணியாளர்கள் சமச்சீரற்ற ஈரரைல் சேர்மங்கள் தயாரிப்பில் ஈடுபட்டு வெப்ப இயக்கவியல் முறைகளுக்கு கட்டுப்பட்ட உற்பத்தியைப் பெற்றனர்.  

விளைபொருள்களின் தூய்மை விகிதம் துணை ஆக்சாசோலின் குழுவின் பெரிய R குழுக்களோடு அதிகரிக்கின்றன.  

சமச்சீரற்ற உல்மான் வினைகள் அரிதாகவே நிகழ்கின்றன. ஆனால் இரண்டு பிணைப்புக் கூறுகளில் ஒன்று அதிகமாக இருக்கும்போது இவ்வினை நிகழ்கிறது.
# எங்கடா இருந்தீங்க இவ்வளவு நாளா


**எங்கடா இருந்தீங்க இவ்வளவு நாளா** (*Engada Iruthinga Ivvalavu Naala*) என்பது 2021 ஆண்டு வெளியான இந்திய தமிழ் நகைச்சுவைத் திரைப்படமாகும், அறிமுக இயக்குநர் கெவின் எழுதி இயக்கியுள்ளார். இப்படத்தை டி என் 75 கே கே கிரேஷன்ஸ் நிலா புரமோட்டர்ஸ், ஆர்ட்ஸ் லைன், துரை சுதாகர், திருமுருகன், இணைந்து தயாரித்தள்ளனர் படம் நிறுவனம் தயாரித்துள்ளது. இப்படத்தில் அகில், இஷாரா நாயர், நான் கடவுள் ராஜேந்திரன், யோகி பாபு ஆகியோர் முக்கிய வேடங்களில் நடித்துள்ளனர்.  

## கதை
கிராமத்தில் வசித்து வரும் நாயகன் அகில். எப்படியாவது திரைப்பட நாயகனாகி சாதிக்க வேண்டும் என்ற கனவுடன் இருக்கிறார். அதே ஊரைச் சேர்ந்த மொட்டை ராஜேந்திரனும் நாயகனுக்கு ஆதரவாக இருக்கிறார். இதனையடுத்து அகில் பட வாய்ப்புக்காக சென்னைக்கு வருகிறார். சென்னையில் அகிலுக்கு பட வாய்ப்பு கிடைக்கிறது. ஆனால் அந்த படத் தயாரிப்பாளரின் சூழ்ச்சியால், அகில் அப்படத்தில் இருந்து நீக்கப்படுகிறார்.  

இதனால் அகில், மீண்டும் தன் கிராமத்துக்கே திரும்பி வருகிறார். அகிலை நாயகனா பார்க்கவேண்டும் என்ற ஆர்வத்துடன் இருக்கும் மொட்டை ராஜேந்திரன், நாமே ஏன் படம் எடுக்க கூடாது என யோசனை கொடுக்கிறார். இதையடுத்து மீண்டும் சென்னைக்கு வந்த யோகி பாபுவுடன் இணைந்து ஜெயித்தாரா இல்லையா என்பதுதான் மீதிக்கதை.  

## நடிகர்கள்
- அகில்
- மனீஷாஜித், கனிமொழி
- இஷாரா நாயர்
- கிருஷ்ண பிரியாய
- சஹானா
- ராஜேந்திரன்
- யோகி பாபு
- மனோபாலா
- சூப்பர் சுப்பராயன்
- கௌசல்யா

## வரவேற்பு
2021 மார்ச் 26 அன்று திரையரங்குகளில் வெளியான இப்படம் குறித்து மாலை மலரில் ஒரு விமர்ச்சகர் எழுதும் பொழுது *படதில் சுவாரஸ்யம் குறைவாக உள்ளது பின்னடைவு. உச்சகட்ட காட்சிகளை ரசிக்கும்படியாக அமைத்த இயக்குநர் திரைக்கதையில் சற்று கவனம் செலுத்தி இருக்கலாம். பாடல்கள் சுமாராகவே உள்ள.* என்றார்.
# கொக்ரேபெல்லுர்


**கொக்ரேபெல்லுர்** (*Kokkarebellur*) என்பது இந்திய மாநிலமான கர்நாடகாவின் மண்டியா மாவட்டத்தின் மத்தூர் வட்டத்திலுள்ள உள்ள ஒரு கிராமம். இக்கிராமத்துக்கு மஞ்சள் மூக்கு நாரையின் கன்னடப் பெயரான "கொக்ரே" எனப் பெயரிடப்பட்டது. இந்த பறவை ஒவ்வொரு ஆண்டும் இங்கு அதிக எண்ணிக்கையில் கூடுகட்டுகிறது. மைசூர் மற்றும் பெங்களூர் நகரங்களுக்கு இடையில் மத்தூர் அருகே இந்த கிராமம் அமைந்துள்ளது. மஞ்சள் மூக்கு நாரைகளைத் தவிர, கூழைக்கடாக்களும் இங்கு அதிக எண்ணிக்கையில் காணப்படுகின்றன. இவ்விரு இனங்களும் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறுத்தலுக்கு அருகில் இருப்பதாக வகைப்படுத்தப்பட்டுள்ளனது. இந்தியாவிலுள்ள பறவைகளின் 21 இனப்பெருக்கம் செய்யும் இடங்களில் இந்த கிராமமும் ஒன்றாகும்.  

கொக்கரேபெல்லூரின் தனித்தன்மை கூழைக்கடாக்களுக்கும் இந்த பறவையை தங்கள் உள்ளூர் பாரம்பரியமாக ஏற்றுக்கொண்ட கிராமவாசிகளுக்கும் இடையிலான நீண்டகால பிணைப்பில் உள்ளது. ஏனெனில் பறவைகள் கிராமத்திற்கு நல்ல அதிர்ஷ்டம் மற்றும் செழிப்புக்கு வழிவகுக்கும் என்று கருதுகின்றனர். இந்தப் பறவைகளின் கழிவுகள் தாவர வளர்ச்சிக்கு தேவையான முக்கிய ஊட்டச்சத்துக்களான குவானோ நைட்ரஜன், பாஸ்பேட் மற்றும் பொட்டாசியம் ஆகியவற்றை வழங்கி கிராமவாசிகளுக்கு வணிக நன்மைகளைத் தருகிறது. பல ஆண்டுகளாக, கிராமவாசிகளுக்கும் புலம்பெயர்ந்த பறவைகளுக்கும் இடையிலான இந்த தனித்துவமான உறவின் கதை கிராமத்திற்கு பல சுற்றுலாப் பயணிகளை ஈர்த்துள்ளது.  
மேலே கூறப்பட்ட பறவைகளுக்கு மேலதிகமாக, இந்த பகுதியில் 250க்கும் மேற்பட்ட பறவையினங்களும் காணப்படுகின்றன.  

## பாதுகாப்பு முயற்சிகள்
விவசாய நோக்கங்களுக்காக மரம் வெட்டுதல் வடிவத்தில் அச்சுறுத்தல்களைத் தவிர்ப்பதற்காக கூழைக்கடாக்கள் இந்தியாவிலும், பிற ஆசியாவின் பல நாடுகளிலும் ( இலங்கை, சீனா, மியான்மர், தாய்லாந்து, கம்போடியா , இலாவோசு) சட்டத்தால் பாதுகாக்கப்படுகின்றன. கிராம மக்களுடன் கூழைக்கடாக்களின் வரலாற்று தொடர்புகளை நிலைநாட்ட சமூக அடிப்படையிலானத் திட்டம் நிறுவப்பட்டுள்ளது.
# இந்துமதி கதிரேசன்

**இந்துமதி கதிரேசன்** (*Indumathi Kathiresan*) இந்தியாவைச் சேர்ந்த ஒரு கால்பந்து வீராங்கணையாவார். 1994 ஆம் ஆண்டு சூன் மாதம் 5 ஆம் நாள் இவர் பிறந்தார். நடுக்கள ஆட்டக்காரராகவும் இந்திய மகளிர் தேசிய கால்பந்து அணியின் தலைவராகவும் இந்துமதி விளையாடுகிறார்.  
## பன்னாட்டுப் போட்டிகள்
2014 ஆம் ஆண்டு முதல் இந்துமதி இந்திய மகளிர் தேசிய கால்பந்து அணியை பிரதிநிதித்துவப்படுத்தி வருகிறார். 2014 ஆம் ஆண்டு நடைபெற்ற தெற்காசிய கால்பந்துக் கூட்டமைப்பு மகளிர் கால்பந்தாட்ட சாம்பியன் பட்டப் போட்டியில் இந்துமதி 6 கோல்களை அடித்தார். பின்னர் தேசிய அணியின் வழக்கமான தேர்வாளராகத் தேர்ந்தெடுக்கப்பட்டார். 2016 தெற்காசிய விளையாட்டுப் போட்டிகளில் தங்கம் வென்ற இந்திய அணியின் ஒரு பகுதியாகவும் இந்துமதி இருந்தார். 2016 தெற்காசிய கால்பந்துக் கூட்டமைப்பு மகளிர் கால்பந்தாட்ட சாம்பியன் போட்டிக்கான அணியில் தேர்ந்தெடுக்கப்பட்டார். இப்போட்டியில் அணிக்காக 2 கோல்களை அடித்தார். பின்னர் 2019 ஆம் ஆண்டு தெற்காசிய கால்பந்துக் கூட்டமைப்பு மகளிர் கால்பந்தாட்டப் போட்டியில் 4 கோல்களை அடித்து அப்போட்டியில் அதிக கோள்கள் அடித்த வீராங்கனை என்ற சிறப்பைப் பெற்றார்.  

## கால்பந்தாட்ட புள்ளி விவரங்கள்
| ஆண்டுகள் | தலைமை | கோள்கள் |
| --- | --- | --- |
| 2014 | 7 | 6 |
| 2015 | 0 | 0 |
| 2016 | 2 | 2 |
| 2017 | 6 | 0 |
| 2018 | 2 | 0 |
| 2019 | 17 | 4 |
## கௌரவங்கள்
- 2016 தெற்காசிய விளையாட்டுப் போட்டிகள்
- தெற்காசிய கால்பந்துக் கூட்டமைப்பு மகளிர் கால்பந்தாட்ட சாம்பியன் 2014, 2016-2017, 2019
# மண்டியாவிலுள்ள சுற்றுலாத் தலங்கள்


**மண்டியாவிலுள்ள சுற்றுலாத் தலங்கள்** (*Tourist attractions in Mandya*) என்பது இந்திய மாநிலமான கர்நாடகாவின் மண்டியாவில் அமைந்துள்ள அருங்காட்சியகங்கள், பொழுதுபோக்குப் பூங்காக்கள் அல்லது வரலாற்று நகரங்கள் போன்ற பிரபலமான சுற்றுலா தலங்களின் பட்டியலாகும்.  

## சுற்றுலாத் தலங்கள்

### மத்தூர்
ஆறு]]  
மண்டியாவிலிருந்து 18 கி.மீ தூரமும், 8 புகழ்பெற்ற முக்கியத்துவமும் கொண்ட மத்தூர், புராண ரீதியாக அர்ஜுனபுரம் என்று அழைக்கப்பட்டதால், இங்கு பாண்டவ இளவரசர் அருச்சுனன் யாத்திரைக்கு வந்ததாக நம்பப்படுகிறது. மிக சமீபத்திய அங்கீகரிக்கப்பட்ட வரலாற்றில், பிரித்தானியர்களுடனான திப்புவின் போர்களின் போது இந்த நகரம் பெரிதும் பாதிக்கப்பட்டது. மத்தூர் கோட்டை, உண்மையில், ஐதர் அலியால் பலப்படுத்தப்பட்டிருந்தது. 1791இல் காரன்வாலிஸ்பிரபுவால் அகற்றப்பட்டது.  
கூழைக்கடாக்கள்]]  
இங்குள்ள முக்கியமான கோயில்களில், போசளர் காலத்தின் நரசிம்மர் கோயில், அதன் 7 அடி உயரமுள்ள உக்ர நரசிம்ம உருவம் கருப்புக் கல்லால் ஆனது.  

இங்கு அமைந்துள்ள வரதராஜர் கோயில் ஆரம்பகால சோழர் அல்லது சோழருக்கு முந்தைய அமைப்பாகும். அதன் 12&nbsp;அடி உயரமான அலியலநாத தெய்வம் முன்னும் பின்னும் அசாதாரண அம்சங்களுடன் விரிவாக செதுக்கப்பட்டுள்ளது, இது கன்னடத்தில் 'எல்லா தேவாரா முண்டே நோடு அல்லலநாதனா ஹிண்டே நோடு' என்று கூறியுள்ளது . அதாவது 'மற்ற அனைத்து சிலைகளையும் முன்பக்கத்தில் இருந்து பார்க்க வேண்டும். ஆனால் அலியலநாதனை பின்பக்கமிருந்தும் பார்க்க வேண்டும் '.  

கொக்ரேபெல்லுர், மத்தூர் வட்டத்தில் அமைந்துள்ள ஒரு பிரபலமான பறவைகள் சரணாலயம். அதன் மத்தூர் நகரத்திலிருந்து 12 கி.மீ. தூரத்திலுள்ளது  

மத்தூர் அருகேயுள்ளா ஆர்த்திபுரத்தில் 3 அடி (0.91 மீ) அடி அகலமும் 3.5 அடி (1.1 மீ) உயரமும் கொண்ட 8 ஆம் நூற்றாண்டில் பாகுபலியின் சிலையை ஆர்த்திபுராவில் இந்தியத் தொல்லியல் ஆய்வகம் தோண்டியுள்ளது. 2016 ஆம் ஆண்டில், 3 முதல் 9 ஆம் நூற்றாண்டுகளில் ஆர்த்திபுரத்தில் உள்ள பாசாதிகளுக்கு எதிரே அமைந்துள்ள மற்றொரு மலையடிவாரத்தில் செய்யப்பட்ட 13 அடி (4.0 மீ) பாகுபலியின் சிலையை தோண்டியது.  

### மலாவல்லி
மலாவல்லி மண்டியாவிலிருந்து 37 கி.மீ தொலைவில் உள்ள ஒரு வரலாற்று நகரமாகும். இது ஆங்கிலேயர்களுக்குப் பயன்படுவதைத் தடுக்க திப்பு சுல்தானால் ஓரளவு அழிக்கப்பட்டது. இப்போது பட்டுப்புழு வளர்ப்பு வளர்ப்புக்கான ஒரு முக்கிய மையமாக உள்ளது. இது மாநிலத்தின் இந்த பகுதியில் வளர்ந்து வரும் தொழிலாகும். இங்கு ஒரு தோல் பதப்படுத்தல் நிறுவனமும் உள்ளது.  

சிவசமுத்திரம் அருவி, சிம்சா ஆறு, காவேரி காட்டுயிர் புகலிடம், முத்தாதி காடு, ஹலகுரு அருகே அமைந்துள்ள பீமேசுவரி காவிரி மீன்பிடி முகாம் கலிபோரி மீன்பிடி முகாம் போன்ற சுற்றுலா ஆர்வமுள்ள இடங்களும் இங்குள்ளன.